**Unde erai?**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Unde erai?

Unde erai când marea fremăta

Şi zbuciumul de valuri se-auzea?

Unde erai când luna picotea

Şi bruma peste flori cădea ?

Unde erai când soarele-apunea

Şi vântul peste ape se lăsa ?

Unde erai când frunzele cădeau

Şi trunchii de copaci se tot frângeau ?

Unde erai când cerul fulgera

Şi trăznete loveau în urma mea ?

Unde erai tu suflete hoinar?

Mă faci să strig la tine în zadar.

Unde erai tu suflet călător?

Tu nu ştiai că mi-e de tine dor?

Unde e rai, acolo eşti şi tu

Şi nu mai vreau să plâng de tine, nu.